César Oro García

César Oro García, nado na Veiga (Lalín) en 1924 e finado en Washington, D.C. o 16 de marzo de 2013, foi un lingüista galego.

 Traxectoria 
Estudou en Monterroso, Mondoñedo, País Vasco (cos padres pasionistas) e Melide. Renunciou ao sacerdocio. Na Coruña cursou estudos de Náutica, pero embarcou rumbo a Cuba. Traballou e estudou na Universidade da Habana, e aos poucos meses marchou aos Estados Unidos.

En Miami desempeñou varios oficios e seguiu estudando na Florida Atlantic University. Na década de 1970 comezou a publicar traballos sobre lingua castelá. Despois de pasar pola Universidade de Maryland rematou a súa tese, e converteuse en profesor da Universidade de Howard*.

Na Howard University foi profesor e investigador do departamento de Linguas Romances, chegando a ser un dos máis importantes especialistas en literatura medieval española e galego-portuguesa. Foi membro da Sociedad Nacional Hispánica e The American Association of Teachers of Spanish and Portuguese (AATSP). En 1985 participou no Congreso Internacional sobre Rosalía e no II Congreso de Estudos Galegos da Brown University, en 1988.

 Obras 
 La perífrasis verbal gallega.
 El romero encantado: una aproximación sintáctica.
 Fluctuaciones de los verbos gallegos en -ar al comienzo de los lexemas.
 Las formas del verbo galaico-portugués seer según los textos, siglos XII y XIII.
 En torno a una polémica: la normalización del gallego.
 Algunas consideraciones sobre las desinencias -an, -ano, -ao en gallego actual.

Notas

Categoría:Lingüistas da lingua galega
Categoría:Galegos dos Estados Unidos de América
Categoría:Nados en Lalín
Categoría:Nados en 1924
Categoría:Finados en 2013
Categoría:Personalidades de Galicia sen imaxes
Categoría:Alumnos da Universidade da Habana